Kamora

Kamora (it. Camorra) – bendras pavadinimas nusikalstamoms grupuotėms, veikiančioms Italijos Kampanijos regione, ypač Neapolyje. Iki maždaug XX a. šeštojo dešimtmečio, žodis kamora reiškė nedideles Kampanijoje veikusias nusikaltėlių gaujas, tačiau per sekančius kelis dešimtmečius jos išaugo ir tapo organizuotos didelės grupuotės, kažkiek panašios į Sicilijos mafiją, tačiau mažesnės narių skaičiumi ir turi trumpesnę vadovavimo struktūrą.https://web.archive.org/web/20131029194315/http://www.centroimpastato.it/otherlang/mafia-in-italy.php3 Šį pasikeitimą lėmė keli faktoriai, iš kurių svarbiausi – Neapolio tapimas svarbiu cigarečių kontrabandos centru, bei Sicilijos mafijos įtaka. 

Kamoros ištakos nėra pilnai aiškios. Pagal populiarą versiją, ji susikūrė maždaug XVII a. pabaigoje iš slaptos ispanų banditų organizacijos Gardunja.I. Montanelli, R. Gervaso. „L'Italia del Seicento“. Rizzoli Editore, Milano, 1969 m. Tačiau Gardunjos istoriškumas yra abejotinas León Arsenal, Hipólito Sánchiz. „Una historia de las sociedades secretas españolas“. Barcelona: Planeta, 2006 m., ISBN 978-84-08-06344-5, o pirmosios camorra vadintos organizacijos tikriausiai turėjo nedaug bendro su dabartine kamora. Pirmasis žinomas šio žodžio paminėjimas istoriniuose šaltiniuose yra iš XVII a. ir apibūdino žmones, už pinigus saugančius nelegalius lošimo namus bei įspėjančius lošėjus, jei artėja policija.Tom Behan. „The Camorra“. Routledge, 1996 m. ISBN 978-1138006737.

 Šaltiniai 

Kategorija:Italija
Kategorija:Nusikalstami susivienijimai